இப்போது எல்லிஸ் காதலா அல்லது கடமையா என்று முடிவெடுக்க வேண்டிய நிலையில் உள்ளார். எல்லிஸின் முடிவு தெரிந்தவுடன் அவர் இதைத்தான் தேர்வு செய்திருக்கிறார் என்று பெரும்பாலான வாசகர்கள் புரிந்து கொள்வது எதுவாக இருக்கும் என்று சொல்ல வேண்டியதில்லை. அந்தப் புரிதல் நியாயமானதும் கூட. இருப்பினும் எல்லிஸின் தேர்வு இது தான் என்று வாசகன் எதை முடிவு செய்தாலும் அதற்கு நேர்மாறாக வாதிட சாத்தியம் நாவலின் பக்கங்களின் உள்ளது. அதாவது ஒரு வாசகன் அவர் காதலை தேர்வு செய்தார் என்று சொன்னால், இல்லை அவர் தேர்வு செய்தது கடமையை என்றும், எல்லிஸின் தேர்வு ‘கடமை’ என்று சொன்னால், இல்லை அது ‘காதல்’ என்றும் இன்னொரு வாசகன் வாதிடலாம். எனவே வாசகன் எந்தப் புரிதலுக்கு வந்தாலும் அதைச் சற்றே மறுபரிசீலனை செய்தால், எந்த முடிவிலும் அவர் பெறப்போவதற்கு ஈடாக அல்லது அதற்கும் மேலாகவே இழப்பையும் துயரையும் அடையக் கூடும் ‘Catch-22’ சூழலில் அவர் இருக்கிறார் என்பதையும் உணர முடியும். இந்த இரண்டு தேர்வையும் தவிர, சுய பாதுகாப்புக்காக மட்டுமே அவர் அந்த முடிவு எடுத்தார் என்றும் வேறொரு வாசகன் சொல்லலாம். அப்படி எண்ணும் வாசகன்